Държавен вестник, бр. 9, 2010 г., стр. 31

БРОЙ  9	
Д Ъ Р Ж А В Е Н  В Е С Т Н И К 	
СТР.  31  
(7) Фотографирането на новопостъпилите 
е за нуждите на изпълнението на наказанието 
лишаване от свобода или на мярката за неот­
клонение задържане под стража.
Чл. 29. (1) Документите за самоличност 
на новопостъпилите се изземват с протокол, 
който се изготвя в три екземпляра – един за 
лицето, един за затворническото досие и един 
за картотеката за съхраняване на отнетите 
документи и тяхната отчетност.
(2) При превеждане на лицето в друго място 
за лишаване от свобода иззетите документи за 
самоличност го следват и се изпращат заедно 
с него.
(3) Иззетите документи за самоличност се 
съхраняват в мястото за лишаване от свобода, 
където е настанено лицето.
(4) Иззетите документи за самоличност се 
връщат на притежателя, когато отпаднат ос­
нованията за тяхното изземване.
(5) При отнемане и връщане на документите 
за самоличност незабавно се уведомява писмено 
съответната структура на Министерството на 
вътрешните работи, която е издала документът.
Чл. 30. (1) Документите за самоличност 
на чуждите граждани се изземват с протокол, 
който се изготвя в четири екземпляра – един 
за лицето, един за затворническото досие, един 
за ГДИН и един за съответната служба за кон­
трол върху чужденците по местоизпълнение на 
наказанието.
(2) Началникът на затвора или поправи­
телния дом уведомява главния директор на 
ГДИН за постъпилия чужд гражданин. В 
уведомителното писмо се отразява волята на 
лицето относно уведомяване за задържането 
му на дипломатическото представителство на 
държавата, чийто гражданин е.
Чл. 31. (1) В срок от два дни за всеки ново­
постъпил в затвора или поправителния дом се 
съставя лично досие чрез попълване на форму­
ляр в два екземпляра по образец, утвърден от 
главния директор на ГДИН. Към досието се 
прилагат документи и данни, свързани с изпъл­
нението на наказанието лишаване от свобода.
(2) В срок до пет дни от постъпването ад­
министрацията уведомява прокурора, привел 
присъдата в изпълнение, военното окръжие и 
военноотчетното бюро по постоянния адрес на 
новопостъпилия.
(3) Екземпляр от формуляра за досие с 
приложен препис-извлечение от присъдата за 
осъдените се изпраща в ГДИН. За задържа­
ните под стража лица препис-извлечение от 
присъдата се изпраща след получаването є за 
изпълнение в затвора или поправителния дом.
(4) Информация за новопостъпилия се съх­
ранява и в електронен вид.
Чл. 32. (1) Извън случаите по чл. 56, ал. 1 
ЗИНЗС иззетите вещи при постъпването на 
лишените от свобода могат да се съхраняват 
в склада на затвора или поправителния дом.
(2) Парите, ценностите и другите вещи на 
лишените от свобода, непотърсени в срок от 
шест месеца след освобождаването, а в случай 
на бягство или смърт – след уведомяването на 
близките им, стават собственост на държавата.
Раздел ІІІ
Разпределение на лишените от свобода по за­
твори, поправителни домове и затворнически 
общежития
Чл. 33. (1) Съдът определя типа на затвор­
ническото заведение, в което осъденият трябва 
да се настани първоначално за изтърпяване на 
наложеното му наказание.
(2) Когато в съдебния акт не е определен типът 
на затворническото заведение, администрацията 
уведомява незабавно съда, постановил акта, и 
прокурора, привел присъдата в изпълнение, като 
настанява затворника в съответното заведение 
съобразно определения първоначален режим за 
изтърпяване на наказанието по чл. 61 ЗИНЗС.
(3) Лишените от свобода, които са осъдени 
с две или повече присъди, се настаняват в най-
тежкия тип от определените с отделните присъди 
типове затворнически заведения независимо от 
това, наказанието по коя от тях се изпълнява.
(4) Ако за лишен от свобода, настанен в 
затворническо общежитие от открит тип, се 
получи влязъл в сила съдебен акт, с който е 
постановено наказанието да се изтърпява в 
заведение от закрит тип, затворникът се пре­
мества в това заведение.
(5) Когато лишеният от свобода вече е бил 
в заведение от закрит тип и е преместен на 
основание чл. 64, ал. 1 ЗИНЗС в затворниче­
ско общежитие от открит тип, разпоредбата 
на ал. 4 се прилага, ако за престъпленията 
не следва да се определи общо наказание на 
основание чл. 23 – 25 от Наказателния кодекс 
или размерът на неизтърпяната част от сбора 
на наказанията е по-голям от пет години.
Чл. 34. (1) Когато администрацията на затво­
ра счита, че типът на затворническо заведение 
или първоначалният режим за изтърпяване на 
наложеното наказание са неправилно определе­
ни от съда, тя уведомява незабавно окръжния 
прокурор по местоизпълнение на наказанието 
и прокуратурата, привела съдебния акт в из­
пълнение.
(2) До получаване на писмени указания от 
прокурора лишеният от свобода се настанява 
в заведение от закрит тип.
Чл. 35. (1) След престоя в приемното от­
деление лишените от свобода се разпределят 
по затворнически общежития, групи и работни 
обекти от комисия, ръководена от началника 
на затвора, поправителния дом или затворниче­
ското общежитие, в зависимост от определения 
от съда тип на затворническото заведение, 
правната и личностната им характеристика и 
обектите, на които работят.